text: 62-årig HF-student efter 25 år
  21 juni 2011 kl. 09.02
  Bodil Gammelmark Sørensen, 62 år, blev i formiddag færdig som HF-student 25 år efter at hun begyndte på uddannelsen på VUC Horsens.
  Hun er til daglig ansat i Ydelsesafdelingen hos Horsens Kommune, og har besluttet at gå på efterløn med årets udgang.
  Bodil Gammelmark Sørensen besluttede for 25 år siden at studere på HF, og hun har passet studierne ved siden af sit arbejde hos kommune. Dog med pauser undervejs...
  
  Jeg vil også have en hat
  - Jeg vil også have en hat, siger hun. Hendes mand er nemlig tidligere lektor på Horsens Statsskole - og deres to voksne sønner har alle en studenterhue.
  Tirsdag formiddag var Bodil Gammelmark Sørensen oppe i sit sidste fag - og hun fik et flot 10-tal. Hun blev modtaget af sin familie og alle kollegerne fra Ydelsesafdelingen med flag og champagne. 
  - Vi synes, Bodil har klaget studierne rigtig flot med fine karakterer, som tæller flere to-cifrede. Bodil er en gæv og sjov pige, som fortjener at blive fejret, skriver kollegerne.
  